**நாம் அறக்கட்டளை** (*Naam Foundation*) என்பது நானா படேகர் மற்றும் மகரந்த் அனசுபுரே ஆகியோரால் இந்தியாவில் புனே நகரத்தில் உள்ள ஓர் அரசு சாரா அமைப்பாகும். இந்தியாவின் மகாராட்டிரா மாநிலத்தில் உள்ள மராத்வாடா மற்றும் விதர்பா ஆகிய வறட்சிப் பகுதிகளில் உள்ள விவசாயிகளின் முன்னேற்றத்திற்காக இந்த அறக்கட்டளை செயல்படுகிறது.

பின்னணி மற்றும் நிறுவல்
-----------------------

நானா படேகர் மற்றும் மகரந்த் அனசுபுரே ஆகியோர் 2015ஆம் ஆண்டு தற்கொலை செய்து கொண்ட விவசாயிகளின் குடும்பங்களுக்கு உதவ இந்த அறக்கட்டளையினை ஆரம்பித்தனர். இந்த உதவி தனிப்பட்ட அளவில் இருந்தது. ஆரம்பத்தில், நாந்தேடு, பர்பானி, ஹிங்கோலி மாவட்டங்களில் உள்ள கிராமங்களைச் சேர்ந்த சுமார் 230 குடும்பங்கள் உதவி செய்யப்பட்டன. உதவித் தொகுப்பில் ₹15,000 காசோலை, போர்வைகள், உடைகள் மற்றும் மருந்துகள் அடக்கியப் பெட்டி ஆகியவை அடங்கும். இருப்பினும், தேர்ந்தெடுக்கப்பட்ட சில குடும்பங்களுக்கு உதவுவதற்குப் பதிலாக, பண இழப்பீட்டிற்கு அப்பால் இந்தச் சமூகப் பணியின் நோக்கத்தை அதிகரிக்க, நானா படேகர் மற்றும் மகரந்த் அனசுபுரே ஆகியோர் இந்த நடவடிக்கைகள் அனைத்தையும் மேற்கொள்வதற்கு ஓர் அறக்கட்டளையை அமைக்க முடிவு செய்தனர். இவர்கள் செப்டம்பர் 2015-இல் **நாம் அறக்கட்டளையை** புனேவில் பதிவு செய்தனர்.

நன்கொடைகள்
----------

இந்த அறக்கட்டளை துவங்கிய உடனே, அறக்கட்டளைக்கு நன்கொடைகள் குவிந்தன. அறக்கட்டளை முதல் நாளில் ₹ 80 லட்சம் நன்கொடையாகப் பெற்றது. அறக்கட்டளை துவக்கிய இரண்டு வாரங்களில் ₹ 6.5 கோடிக்கு மேல் வசூலித்துள்ளது. செயல்முறையை எளிதாக்கும் வகையில், பாரத ஸ்டேட் வங்கியில் ஒரு வங்கிக் கணக்கு தொடங்கியது. இதில் உதவ விரும்புபவர்கள் பணத்தைச் செலுத்தலாம் செய்யலாம். நன்கொடை செயல்முறை எளிதானது, **பான் கார்டு** மட்டுமே தேவைப்படுகிறது. மும்பை அறக்கட்டளைச் சட்டத்தின்படி தனிப்பட்ட நன்கொடையாளர் வழங்கும் ஒவ்வொரு நன்கொடைக்கும் 1950ஆம் ஆண்டு சட்டத்தின்படி வரிச் சலுகையும் உண்டு.

பணிகள்
------

மகாராட்டிராவின் வறட்சியால் பாதிக்கப்பட்ட பகுதிகளில் உள்ள விவசாயிகளுக்கு இந்த அமைப்பு உதவுகிறது. உதவிப் பணமாகவும், பொருட்களாகவும் வழங்கப்படுகிறது. பண உதவியுடன், இந்த அறக்கட்டளை 1 கோடி மரம் நடுதல், விவசாயிகளுக்குப் பயிற்சி மற்றும் வழிகாட்டுதல், விவசாய மையங்கள், வேலைவாய்ப்பு மையங்கள் போன்றவற்றில் ஈடுபடுகிறது. அறக்கட்டளை தோண்டல்கான் (தல. வைஜாபூர், மாவட்டம். அவுரங்காபாத் ) மற்றும் அமலா (வார்தா மாவட்டம்) கிராமங்களைத் தத்தெடுத்துள்ளது. இந்த அறக்கட்டளை 500 இளைஞர்கள் மற்றும் 30 பெண்களுக்கு வேலை வாய்ப்பு வழங்குவதை நோக்கமாகவும் கொண்டுள்ளது. இந்த அறக்கட்டளைக்கு மும்பை, தானே, புனே, அவுரங்காபாத், நாக்பூர் ஆகிய நகரங்களில் அலுவலகங்கள் உள்ளன.

திட்ட முன்முயற்சிகள்
--------------------

1) கல்வி

2) கிராமங்களை அங்கீகரித்தல்

3) விவசாயிகளின் விதவைகளுக்கான அடிப்படை உதவி

4) குழு விவசாயம்

5) தையல் கூட்டமைப்பு

6) நதி மறுமலர்ச்சி

7) வீடு கட்டுதல்

மேற்கோள்கள்
-----------

1. ↑  "Nana Patekar sets up Naam Foundation to fund drought relief for farmers". DNA. 15 September 2015. பார்க்கப்பட்ட நாள் 12 October 2015.
2. 1 2  "बळीराजासाठी नाना-मकरंदची 'नाम' फाउंडेशन (Marathi content)". Maharashtra Times Newspaper. 15 September 2015. பார்க்கப்பட்ட நாள் 12 October 2015.
3. ↑  "When Nana Patekar Became a Real Life Hero". NDTV. 11 September 2014. பார்க்கப்பட்ட நாள் 12 October 2015.
4. ↑  "महिलांच्या व्यथा ऐकून नाना, मकरंद गहिवरले (Marathi Content)". Sakal Newspaper. 7 September 2015. Archived from the original on 11 October 2015. பார்க்கப்பட்ட நாள் 12 October 2015.
5. ↑  "Nana Patekar gives aid to kin of farmers who committed suicide". Times of India. 7 September 2015. பார்க்கப்பட்ட நாள் 12 October 2015.
6. ↑  "Nana Patekar: Work for farmers' cause gives me a reason to live". Times Of India. 27 September 2015. பார்க்கப்பட்ட நாள் 12 October 2015.
7. 1 2  "'नाम फाउंडेशन' कडे साडेसहा कोटी (Marathi content)". Sakal Newspaper. 3 October 2015. Archived from the original on 11 October 2015. பார்க்கப்பட்ட நாள் 12 October 2015.
8. ↑  "नाना पाटेकर, मकरंदनी गाव घेतलं दत्तक, 'नाम'ला पैसे देण्यासाठी लागली रांग! (Marathi content)". ABP Majha. 2 October 2015. பார்க்கப்பட்ட நாள் 12 October 2015.
9. ↑  "Naam Foundation's official website". Naam Foundation. பார்க்கப்பட்ட நாள் 12 October 2015.
10. ↑  "Initiative | Naam Foundation". *naammh.org* (in அமெரிக்க ஆங்கிலம்). பார்க்கப்பட்ட நாள் 2018-06-14.

வெளி இணைப்புகள்
---------------

* அதிகாரப்பூர்வ இணையதளம்